Ricardo Saprissa

Ricardo Saprissa Aymá (født 24. juni 1901 i San Salvador i El Salvador, død 6. august 1990 i Alajuela i Costa Rica) var en salvadoransk-costaricansk-spansk idrettsutøver og fotballtrener. Foreldrene hans var av katalansk opprinnelse. Han spilte fotball på det spanske laget RCD Espanyol fra 1922 til 1933, og blei også spansk mester i landhockey og i tennis. Som tennisspiller deltok han både i Davis Cup og Sommer-OL 1924 i Paris, som deltaker for Spania. Han utøvde også polo. På 1930-tallet tok han over som trener for .

I 1935 starta Roberta Fernández et guttelag i San José som fikk navnet Deportivo Saprissa, ettersom Ricardo Saprissa sponsa draktene deres og var delaktig i organiseringa. Etter hvert begynte laget å konkurrere på seniornivå, og i 1949 rykka det opp i eliteserien. Deportivo Saprissa er i dag Costa Ricas mest meritterte fotballag med hele 29 seriemesterskap, og blei kåra av FIFA til 1900-tallets beste lag i CONCACAF. Ricardo Saprissa fikk også klubbens hjemmestadion, Estadio Saprissa, oppkalt etter seg. Denne blei brukt som hjemmearena av landslaget fram til 2011.

Referanser

Eksterne lenker 
 
 Presentasjon av Ricardo Saprissa på Deportivo Saprissas hjemmeside

Costaricanske fotballspillere
Salvadoranske fotballspillere
Spanske fotballspillere
Spanske tennisspillere
Tennisspillere under Sommer-OL 1924
Deltakere for Spania under Sommer-OL 1924
Fotballspillere for RCD Espanyol
Trenere for Costa Ricas herrelandslag i fotball
Personer fra San Salvador
Fødsler i 1901
Dødsfall i 1990